نائب صدر جمہوریہ ہند کا سکریٹریٹ
وبا کی وجہ سے روکاوٹ کو ہمارے صحت کے شعبے میں بنیادی بہتری کیلئے ایک موقع کے طور پر دیکھا جانا چاہئے:نائب صدر جمہوریہ
نجی سیکٹر کو ملک کے ہر شہری کیلئے معیاری حفظان صحت خدمات فراہم کرنے کیلئے حکومت کے ہاتھوں کو مضبوط کرنا چاہئے
صحت خدمات کے سیکٹر میں شہری – دیہی سڑک کو کم کرنے کی اپیل
ہندوستان میں بنیادی حفظان صحت خدمات نظام کو مستحکم کرنے کیلئے کہا، بیرون ملک کام کرنے والے ہندوستانی ڈاکٹروں سے کہا کہ وہ ہندوستان میں ٹیکنالوجی اور مہارت کی منتقلی میں آسانی پیدا کریں
ہندوستان میں دنیا کا پسندیدہ صحت کا سیاحتی مرکز بننے کی صلاحیت ہے: نائب صدر
لوگوں میں غیرمتعدی بیماریوں کے بارے میں بیداری پیدا کرنے کیلئے کہا
نائب صدر جمہوریہ جناب ایم وینکیانائیڈو نے آج کہا کہ وبا کی وجہ سے پیدا ہونے والی روکاوٹ کو ڈیجیٹل ٹیکنالوجی اور آرٹیفیشل انٹلی جنس سے چلنے والے آلات کی طاقت کو مؤثر طریقے سے استعمال کرکے ہمارے صحت کے شعبے میں بنیادی تبدیلی لانے کے موقع کے طور پر دیکھا جانا چاہئے۔
وہ آج ویڈیو کانفرنسنگ کے ذریعے امریکن ایسوسی ایشن آف فیزیشن آف انڈین اوریجن  کے 38 ویں سالانہ کنووکیشن سے خطاب کررہے تھے۔
صحت سے متعلق ریکارڈ کے ڈیجیٹلائزیشن اور ملک بھر میں وسیع حفظان صحت خدمات کو اکٹھا کرنے کی سہولت کیلئے ایک قومی پلیٹ فارم کی تعمیر کی اپیل کرتے ہوئے جناب نائیڈو نے کہا کہ اس سے یہ یقینی ہوگا کہ صحت کے سیکٹر میں سبھی اسٹیک ہولڈر ڈیجیٹل طور پر جڑے ہوئے ہیں۔ انہوں نے کہا کہ اس طرح اکٹھا کئے گئے ڈیٹا کا تجزیے سے حاصل شدہ بیش قیمتی جانکاری استعمال ہمارے حفظان صحت نظام کی مؤثریت میں بہتری کیلئے کیا جاسکتا ہے۔
نائب صدر جمہوریہ نے کہا کہ ترقی کا ٹریک ریکارڈ رکھنے والا دوسرا سب سے زیادہ آبادی والا ملک ہونے کے ناطے ہندوستان کو عوامی صحت کے میدان میں انوکھے چیلنجوں اور بے مثال مواقع دونوں کا سامنا ہے۔
آزادی کے بعد سے ہی ملک نے حفظان صحت خدمات میں متعدد سنگ میل حاصل کیے ہیں۔ جناب نائیڈو نے کہا کہ ہندوستان میں متحرک دوا سازی اور بایوٹیکنالوجی کی صنعتیں، عالمی سطح کے سائنسداں ہیں،ترقی پذیر طبی جانچ کی صنعت اور معروف اسپتال غیرملکی مریضوں کو راغب کرتے ہیں۔
انہوں نے کہا کہ ہندوساتن اب دنیا کے لئے فارمیسی ہے اور امید ہے کہ یہ جلد ہی دنیا کے لئے سب سے پسندیدہ صحت خدمات اور صحت سیاحتی مرکز بن جائیگا۔
نائب صدر جمہوریہ نے کہا کہ ہندوستانی صحت کی دیکھ بھال کے منظرنامے میں عجیب وغریب حالات ہیں، جس کے ایک سرے پر آرٹ، شہری اسپتال اور تحقیقی مراکز ہیں جو جدید ترین تحقیق کررہے ہیں، صحت خدمات کی صنعت کو آگے بڑھا رہے ہیں اور دوسرے سرے پر دیہی صحت خدمات وسائل میں ضروری سدھار کی ضرورت ہے۔
سبھی کو معیاری صحت خدمات کی فراہمی کی ضرورت پر زور دیتے ہوئے جناب نائیڈو نے کہا کہ صحت کی دیکھ بھال اور طبی سہولیات سب کے لئے قابل رسائی اور سستی ہونی چاہئے چاہے وہ کہیں بھی رہائش پذیر ہوں۔
انہوں نے آگاہ کیا کہ ان چیلنجوں سے حکومت آسانی سے اکیلے نہیں نمٹ سکتی، اس کے لئے انہوں نے نجی اور سرکاری دونوں سیکٹروں سے ٹھوس اور جامع کوششوں کی اپیل کی۔ انہوں نے نجی سیکٹروں کے افراد بالخصوص اے اے پی آئی جیسی تنظیموں کو ملک کے ہر شہری کو معیاری حفظان صحت خدمات فراہم کرنے کی اپنی کھوج میں حکومت کے ہاتھوں کو مضبوط کرنے کیلئے کہا۔
یہ دیکھتے ہوئے کہ مضبوط پرائمری صحت خدمات نظام والے ملکوں میں بہتر صحت کے نتائج سامنے آئے ہیں، نائب صدر جمہوریہ نے ہندوستان کے پرائمری صحت خدمات نظام کو مضبوط کرنے کی ضرورت پر زور دیا۔ انہوں نے کہا، ‘‘نجی سیکٹر کو ہر ایک ضلع میں جدیدترین پرائمری حفظان صحت سہولتوں کے قیام میں مختلف ریاستی حکومتوں کے ساتھ تعاون کرنا چاہئے’’۔
یہ کہتے ہوئے کہ ہندوستان کو اپنے ڈاکٹروں اور صحت خدمات پیشہ وروں پر بہت فخر ہے، جو دنیا بھر کے ملکوں میں غیرمعمولی اور بیش قیمتی خدمات انجام دے رہے ہیں، انہوں نے ان ڈاکٹروں اور صحت خدمات معالجوں سے اپیل کی کہ وہ اپنا کچھ وقت اور توانائی ہندوستان کےحفظان صحت خدمات کو بڑھانے میں دیں۔ نائب صدر جمہوریہ نے ان سے طبی تعلیم، مشورے، باہمی تعاون سے متعلق تحقیق پر توجہ دیکر ملک میں صحت کی نگہداشت کو اپ گریڈ کرنے کیلئے انہیں ہندوستان میں طبی پیشہ ور افراد کے ساتھ کام کرنے کیلئے کہا۔
وہ یہ بھی چاہتے تھے کہ وہ معلومات کی تخلیق اور جدید ترین ٹیکنالوجی اور مہارت کو ہندوستان میں منتقل کرنے میں سہولت فارہم کریں تاکہ ہم اس شعبے میں واقعی ‘آتم نربھر’’  بن سکیں۔
غیرمتعدی امراض یا طرز زندگی سے متعلق امراض کے بڑھتے ہوئے واقعات پر خاص طور پر ہندوستان کے نوجوانوں میں، تشویش کا اظہار کرتے ہوئے جناب نائیڈو اے اے پی آئی جیسی تنظیموں سے ہندوستان میں سرکاری اور نجی سیکٹر کے ساتھ غیرمتعدی امراض کے خلاف تعاون کرنے کی اپیل کی۔
انہوں نے لوگوں، بالخصوص اسکول اور کالج کے طلباء کے درمیان سست اور کاہلی سے بھرپور طرز زندگی اور غیرصحتمند غذا کی عادات کے منفی اثرات کے بارے میں بیداری کو بڑھاوا دینے کیلئے اجتماعی کوششوں پر زور دیا۔
نائب صدر جمہوریہ نے ملک میں وقت پر اور اعلیٰ معیاری ایمرجنسی پہلی طبی امداد فراہم کرنے میں سرماریہ کاری کرنے کی ضرورت اور ہر ایک شہری کو ایمرجنسی بنیادی علاج اور کاریڈوپلمونری ریسسیٹیشن میں تربیت فراہم کرنے کی ضرورت پر بھی روشنی ڈالی۔
جناب نائیڈو نے این آر آئی طبی پیشہ وروں کو سوچھتا، صفائی ستھرائی اور تغدیہ جیسے شعبوں میں اپنی رہائش والے ملکوں کے ذریعے اپنائے جانے والے بہترین طریقہ کار کو ساجھا کرنے کیلئےکہا۔ جناب نائیڈو نے ان سے اپیل کی کہ وہ اپنے ملکوں میں یوگا کو بڑھا دیں، نہ صرف ہندوستان کے سافٹ پاور کو مستحکم کریں بلکہ عالمی سطح پر فلاح وبہبود کیلئے صحت کو بڑھاوا دیں۔
انہوں نے اے اے پی آئی جیسے اداروں سے سبھی کو سستی اور معیاری حفظان صحت خدمات کا فائدہ دستیاب کرانے کیلئے ٹیکنالوجی کی منتقلی کی رفتار کو بڑھانے میں حکومت ہند کی مدد کرنے کی اپیل کی۔
اے اے پی آئی کے صدر ڈاکٹر سریش ریڈی ، اے اے پی آئی کے منتخب صدر ڈاکٹر سدھاکر جونلگڈا، اے اے پی آئی کے اراکین ڈاکٹر سیما اروڑہ اور ڈاکٹر سجنی شاہ کے علاوہ ڈاکٹروں اور طبی پیشہ ور افراد نے اس آن لائن پروگرام میں شرکت کی۔
-----------------------
م ن۔م ع۔ ع ن
U NO:5899
(Visitor Counter : 94